Διάκριση των φαινοτύπων της ηλιακής εκφύλισης της ωχράς με τη συμβολή της τομογραφίας οπτικής συνοχής (OCT):
Creators: name: Κοσκοσάς, Αρχιμήδης Β.
Publisher: name: Aristotle University of Thessaloniki
Year: 2010
Subjects: Ηλιακή εκφύλιση ωχράς κηλίδας
Γεωγραφική ατροφία
Πάχος αμφιβληστροειδούς
Οπτική τομογραφία συνοχής
Age related macular degenetation
Geographic thickness
Optical coherence tomography

description: ΣTOXΟΣ Η καταγραφή και σύγκριση του μέσου πάχους του αμφιβληστροειδούς στην περιοχή της ωχράς (ΠΑΩ), με τη χρήση Οπτικής Τομογραφίας Συνοχής (OCT), σε ασθενείς με διαφορετικό στάδιο Πρώιμης Ηλικιακής Εκφύλισης Ωχράς (πΗΕΩ) ή Γεωγραφική Ατροφία (ΓΑ) και άτομα χωρίς κλινικές ενδείξεις της νόσου (φυσιολογικοί). MΕΘΟΔΟΛΟΓΙΑ Σε μελέτη φαινοτύπων της ΗΕΩ, 77 διαδοχικοί ασθενείς με πΗΕΩ (κλινικά κατηγοριοποιούμενοι σε 3 διαφορετικά στάδια) ή ΓΑ, υπεβλήθησαν σε πλήρη οφθαλμολογικό έλεγχο. Επιπρόσθετα, δεδομένα από 100 άτομα χωρίς κλινικές ενδείξεις ΗΕΩ, επιλέχθηκαν από μελέτη γενικού πληθυσμού και εισήχθησαν στην παρούσα μελέτη, αναπαριστώντας την ομάδα ελέγχου. Σε όλους τους συμμετέχοντες, διενεργήθηκε απεικόνιση της ωχράς με Stratus OCT. Με τη χρήση του πρωτοκόλλου Fast Macular Thickness map (FMTM), καταγράφηκαν και συγκρίθηκαν ανάμεσα στις υποομάδες των συμμετεχόντων, οι τιμές του ΠΑΩ για κάθε μία από τις 9 διαφορετικές περιοχές-τομείς της ωχράς, έτσι όπως αυτές προβάλλονται στο πρωτόκολλο ανάλυσης του OCT (τομείς Α1 έως Α9). Η ανάλυση της συνδιακύμασης (analysis of covariance -ANOCOVA) χρησιμοποιήθηκε προκειμένου να γίνει η στάθμιση για την ηλικία. ΑΠΟΤΕΛΕΣΜΑΤΑ Μετά από στάθμιση για την ηλικία, το μέσο ΠΑΩ ήταν σημαντικά ελαττωμένο στους ασθενείς με ΓΑ σε σχέση με άτομα σταδίου 1, 2 και 3 πΗΕΩ, σε όλες τις μέσες-έσω περιοχές της ωχράς (Α2 έως Α5) και στην περιοχή Α9. Μετά από στάθμιση για την ηλικία, οι μέσες τιμές ΠΑΩ στους ασθενείς με ΓΑ, ήταν σημαντικά μικρότερες με αυτές των φυσιολογικών ατόμων, σε όλες τις μέσες-έσω περιοχές της ωχράς (Α2 έως Α5), όπως επίσης και στις περιοχές Α6 και Α9. Tο μέσο ΠΑΩ, δεν διέφερε στατιστικά σημαντικά μεταξύ των ασθενών με διαφορετικό στάδιο πΗΕΩ ή μεταξύ φυσιολογικών και ασθενών με πΗΕΩ. ΣΥΜΠΕΡΑΣΜΑΤΑ Στην παρούσα μελέτη, το μέσο ΠΑΩ έτσι όπως καταγράφεται με τη χρήση του Stratus OCT, ήταν σημαντικά ελαττωμένο σε ασθενείς με ΓΑ σε σχέση με άτομα που εμφανίζουν κλινικά χαρακτηριστικά πΗΕΩ ή άτομα χωρίς κλινικές ενδείξεις της νόσου (φυσιολογικοί). Δεν διαπιστώθηκαν σημαντικές διαφορές στο ΠΑΩ μεταξύ ατόμων με διαφορετικό στάδιο πΗΕΩ. Προοπτικές μελέτες με τη χρήση OCT, είναι απαραίτητες στην προσπάθεια καταγραφής της προγνωστικής αξίας που μπορεί να έχει η παρακολούθηση των αλλαγών στη μέση τιμή του ΠΑΩ κατά την πορεία εξέλιξης της ΗΕΩ από πρώιμα σε τελικά στάδια.
description: Purpose To evaluate and to compare Optical Coherence Tomography (OCT) Macula Thickness (MT) in subjects with different stages of early Age-Related Macular Degeneration (AMD) or Geographic Atrophy (GA) and subjects without any signs of AMD (normals). Methods In a study evaluating phenotypes of AMD, 77 consecutive participants with early AMD (clinically classified in 3 different stages) or GA, underwent a complete ophthalmologic examination. Additionally, data from 100 consecutive participants without any signs of AMD were selected from a population-based study and included in the present study, representing controls. All participants had a Stratus OCT imaging of the macula. Mean MT measurements were assessed, using Fast Macular Thickness map (FMTM) protocol, for the 9 macular areas as provided by the OCT (A1-Α9 areas) and were compare among the groups. ANOCOVA (analysis of covariance) was used while adjusting for age. Results After adjusting for age, mean MT was significantly lower in GA compared to stages 1,2 and 3 of early AMD in all inner ETDRS macula areas (A2 to A5), and in area A9. After adjusting for age, mean MT was significantly lower in GA compared to controls in all inner (A2 to A5) macular areas and in A6 and A9 macular areas No significant differences in mean MT of any macular areas were found among stages of early AMD or among early AMD and controls. Conclusions Stratus OCT MT is significantly thinner in patients with GA compared to both early AMD and controls. No differences were found among the early AMD stages or among early AMD and controls Future OCT studies needed to determine the value of monitoring retinal thickness changes in disease progression.